**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETE**

**JEGYZŐKÖNYV**

**Készült:** Köveskál Község Önkormányzata Képviselő-testületének 2023. június 19. napján 7:30 órakor megtartott rendkívüli nyilvános üléséről.

**Az ülés helye:** Köveskál Önkormányzat Polgármesteri Iroda (Köveskál, Fő utca 10.)

**Jelen vannak:**

Györffy Szabolcs polgármester

Csonka Alexandra alpolgármester

Marton Norbert képviselő

Kranabeth Jenő képviselő

**Tanácskozási joggal jelen van:**

dr. Szabó Tímea címzetes főjegyző megbízásából:

Cséri Mónika műszaki ügyintéző

A jegyzőkönyvet készítette: Csik Tímea jegyzőkönyv-vezető

**Györffy Szabolcs polgármester:** köszönt mindenkit a rendkívüli ülésen. A rendkívüli ülés összehívására azért volt szükség, hogy az önkormányzati telkek kialakításához az ajándékozási szerződést a földhivatal mielőbb be tudja majd jegyezni. Megállapítja, hogy a testület négy fővel határozatképes. Egy napirendi pont van, Köveskál 0296/15 helyrajzi számú ingatlan ajándékozási szerződésének megtárgyalása, melyet javasol elfogadásra.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**84/2023. (VI. 19.) HATÁROZATA**

***napirend elfogadásáról***

Köveskál Község Önkormányzata Képviselő-testülete a 2023. június 19-i ülés napirendjét az alábbiak szerint elfogadja:

1.) Köveskál 0296/15 helyrajzi számú ingatlan ajándékozási szerződésének megtárgyalása

**Györffy Szabolcs polgármester:** arról van szó, hogy az a telekcsoport, ami a tulajdonába van annak az ajándékozási szerződésének a készítése van folyamatban a közjegyzőnél és tekintettel arra, hogy ő a tulajdonos az ajándékozási szerződés aláírására az alpolgármester lesz jogosult és erről kell dönteni, illetve hozni kell egy határozatot, amelyet visznek majd a közjegyzőhöz. Kérdezi, hogy van-e észrevétel. Egyúttal jelzi a döntéshozatalban való érintettségét. Kérdezi, hogy ki tudja elfogadni azt, hogy a döntéshozatalból kizárja a testület.

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**85/2023. (VI. 19.) HATÁROZATA**

***döntéshozatalból történő kizárásról***

Köveskál Község Önkormányzata Képviselő-testülete Györffy Szabolcs polgármestert a Köveskál 0296/15 helyrajzi számú ingatlan ajándékozási szerződésének megkötése vonatkozásában a döntéshozatalból kizárja.

**Györffy Szabolcs polgármester:** javasolja, hogy fogadja el a testület, hogy az említett ingatlan vonatkozásában az alpolgármester az ajándékozási szerződést, a közjegyző előtt az önkormányzat képviseletében aláírja.

Köveskál Község Önkormányzata Képviselő-testülete 3 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**86/2023. (VI. 19.) HATÁROZATA**

***ajándékozási szerződés megkötéséről***

Köveskál Község Önkormányzata Képviselő-testülete elfogadja és hozzájárul, hogy Györffy Szabolcs Zoltán tulajdonos a vele e tárgyban kötött településrendezési szerződés alapján Köveskál Község Önkormányzata részére térítésmentesen átadja (ajándékozással) a Köveskál külterület 0296/15. hrsz-ú 6688 m2 területű „rét” művelési ágú ingatlan 527/1000 tulajdoni hányadát, mely az ingatlan vonatkozásában a Veszprém Vármegyei Kormányhivatal Földhivatali Főosztály Földhivatali Osztály 4. előtt 804067/2023. számon folyamatban levő telekalakítási eljárás eredményeként kialakításra kerülő alábbi ingatlanokat érinti:

a Köveskál, külterület 0296/24. hrsz.-ú kivett közút művelési ágú, 578 m2 nagyságú, a Köveskál, külterület 0296/25. hrsz,-ú kivett közút művelési ágú, 242 m2 nagyságú,

a Köveskál, külterület 0296/22. hrsz.-ú rét művelési ágú 410 m2 nagyságú (helyi építési szabályzatban zöldterület),

a Köveskál, külterület 0296/17. hrsz.-ú rét művelési ágú, 784 m2 nagyságú (helyi építési szabályzatban lakótelek)

a Köveskál, külterület 0296/18. hrsz.-ú rét művelési ágú, 782 m2 nagyságú (helyi építési szabályzatban lakótelek)

a Köveskál, külterület 0296/19. hrsz.-ú rét művelési ágú, 746 m2 nagyságú (helyi építési szabályzatban lakótelek).

Felhatalmazza a Képviselő-testület az Alpolgármestert, hogy a közjegyző előtt az ajándékozási szerződést Köveskál Község Önkormányzata képviseletében aláírja.

Felelős: Csonka Alexandra alpolgármester

Határidő: azonnal.

**Györffy Szabolcs polgármester:** megköszöni a részvételt és az ülést 7.33 órakor bezárja.

K.m.f.

Györffy Szabolcs dr. Szabó Tímea

polgármester címzetes főjegyző

A jegyzőkönyv tartalmáért felelős jelen lévő:

Cséri Mónika

műszaki ügyintéző